APSTIPRINU

Rīgas Jauno tehniķu centrs

direktore R.Šmitiņa \_\_\_\_\_\_\_\_\_\_\_\_\_\_\_\_

2016. gada \_\_\_. \_\_\_\_\_\_\_\_\_\_\_\_\_\_\_\_\_\_\_\_

z.v.

**„Stāsti par Latviju”**

Foto konkurss – izstāde

**NOLIKUMS**

**I. Mērķis un uzdevumi**

1. Noteikt interesantāko foto stāstu, attīstīt bērnu un jauniešu praktiskā darba iemaņas fotografēšanā.
2. Veicināt jauniešos vēlmi vērot apkārt notiekošo un spēt fotogrāfijās izveidot vienotu stāstu.
3. Veicināt bērnu un jauniešu interesi par notikumiem valstī, audzināt patriotismu. Tuvojas Latvijas valsts simtgade, kuru svinēsim 2018. gadā. Šis konkurss ir iespēja:
	1. izcelt Latvijas dabas skaistumu un kultūras daudzveidību;
	2. cildināt Latvijas cilvēku talantus, izcilību un sasniegumus;
	3. apzināties sevi, savu ģimeni, valsti – šeit un tagad.

**II. Organizatori**

1. Rīgas bērnu un jauniešu foto darbu konkursu – izstādi „Stāsti par Latviju” (turpmāk – Konkurss) organizē Rīgas Jauno tehniķu centrs (turpmāk – RJTC) sadarbībā ar Rīgas domes Izglītības, kultūras un sporta departamenta Sporta un jaunatnes pārvaldi (turpmāk–Pārvalde).

**III. Dalībnieki**

1. Konkursā piedalās bērni un jaunieši vecumā no 9 līdz 25 gadiem (turpmāk – Dalībnieki), kas tiks vērtēti trīs vecuma grupās:
	1. A - grupa ( no 9 līdz 13 gadiem);
	2. B - grupa ( no 14 līdz 17 gadiem);
	3. C – grupa ( no 18 līdz 25 gadiem).

**IV. Konkursa nosacījumi**

1. Dalībnieki patstāvīgi fotografē Konkursa darbus – fotogrāfijas par tēmu „Stāsti par Latviju”.
2. Konkursā iesniedzamas 4 fotogrāfijas, kuras veido vienotu stāstu par Konkursa tēmu.
3. Konkursam var iesniegt 2016.gadā uzņemtas fotogrāfijas.
4. Darbus drīkst digitāli apstrādāt (asuma korekcija, baltais balanss, kontrasts, putekļu noņemšana), bet nemainot tā būtību (mainīt, pielikt vai atņemt kādas nozīmīgas darba detaļas). Fotogrāfijas var būt krāsainas vai melnbaltas, pēc autora izvēles.
5. Fotogrāfijas nedrīkst būt veidotas, apvienojot vairākus fotoattēlus vienā (kolāžas, mozaīkas u.c. modifikācijas).
6. Fotogrāfijām jābūt izdrukātām ne mazākām par A4 formātu (visas 4 vienāda izmēra).

**V. Darbu iesniegšana, noformēšana**

1. Darbi jāiesniedz līdz 2016. gada 14. oktobrim plkst. 17.00, RJTC, Bauskas ielā 88, Rīgā 215. kabinetā vai pie dežuranta.
2. Ja Dalībnieks pārstāv kādu no izglītības iestādēm, kopā ar darbiem jāiesniedz Dalībnieku saraksts, kurā norādīts Dalībnieka vārds, uzvārds, vecums, Dalībnieku kopējais skaits, pedagoga vārds, uzvārds, tālruņa numurs un elektroniskā pasta adrese. Saraksts jāiesniedz arī tad, ja no pulciņa piedalās tikai viens Dalībnieks.
3. Jāsagatavo divas datorrakstā noformētas vizītkartes ar Dalībnieka vārdu, uzvārdu, vecumu, pulciņa nosaukumu, pedagoga vārdu, uzvārdu, vienu jāpiestiprina darbam otrā pusē, otru pie darba jāpiesprauž ar saspraudi.

*Paraugs:*

**DARBA NOSAUKUMS**

Autora vārds, uzvārds

Vecums: gadi

Izglītības iestāde

Pedagoga Vārds, Uzvārds

**VI. Žūrija, vērtēšanas kritēriji**

1. Darbus vērtē RJTC administrācijas izveidota un Rīgas Interešu izglītības metodiskajā centrā apstiprināta žūrija 3 cilvēku sastāvā.
2. Vērtēšanas kritēriji:
	1. atbilstība Konkursa nolikuma kritērijiem (iesniegšanas kārtība, formāti, bilžu daudzums);
	2. fotogrāfiju tehniskais un mākslinieciskais izpildījums (kompozīcija, uztveramība, darba izpildes kvalitāte);
	3. darbu saturs (oriģinalitāte, atbilstība tēmai, emocionālais aspekts, stāsta uztveramība).

**VII. Konkursa izstāde**

1. Visi iesūtītie darbi tiks izstādīti RJTC telpās Bauskas ielā 88, Rīgā. Izstāde būs apskatāma no 2016. gada 20. oktobra līdz 11. novembrim.

**VIII. Apbalvošana**

1. Apbalvošana notiks 2016. gada 10. novembrī plkst. 16.30 RJTC telpās.
2. 1., 2., 3. vietu ieguvēji katrā vecuma grupā saņems RJTC diplomus un foto piederumus.

**IX. Darbu izņemšana**

1. Konkursa darbus Dalībniekiem jāizņem 2016. gada 11. novembrī pēc izstādes noslēguma no plkst. 17.30.

**X. Citi noteikumi**

1. Izglītības iestāde nodrošina Latvijas Republikas Ministru kabineta noteikumu Nr.1338 „Kārtība, kādā nodrošināma izglītojamo drošība izglītības iestādēs un to organizētajos pasākumos” prasības.
2. Konkursa organizatori nodrošina Fizisko personu datu aizsardzības likuma prasības.
3. Fotogrāfiju iesniedzējam ir jābūt vienīgajam iesniegtā attēla autoram vai fotogrāfiju īpašniekam.
4. Interesējošus jautājumus par konkursa „Stāsti par Latviju” norisi var uzdot Guntai Andersonei, rakstot uz e-pastu gandersone@gmail.com, vai uz e-pastu rjtc@riga.lv.

Andersone 29102587

|  |  |
| --- | --- |
| SASKAŅOTS |  |
| Rīgas Interešu izglītības metodiskā centra tehniskās jaunrades metodiķis E.Zīverts elektroniski akceptējis 2016.gada 12.septembrī | Rīgas domes Izglītības, kultūras un sporta departamenta Sporta un jaunatnes pārvaldes priekšniece D.Vīksna\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Rīgā, 2016.gada \_\_\_.\_\_\_\_\_\_\_\_\_\_\_\_\_\_\_ |

Pielikums

Foto konkursa -izstādes **„ Stāsti par Latviju”**

nolikumam

PIETEIKUMS

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Izglītības iestādes nosaukums

|  |  |  |  |  |
| --- | --- | --- | --- | --- |
| **Nr.** | **Dalībnieka****vārds, uzvārds** | **Gadi** | **Darba nosaukums** | **Skolotāja****vārds , uzvārds, kontakttālrunis,****e-pasta adrese** |
|  |  |  |  |  |
|  |  |  |  |  |
|  |  |  |  |  |

Pieteikumu sagatavoja (vārds, uzvārds) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2016.gada \_\_\_. \_\_\_\_\_\_\_\_\_\_\_\_\_\_\_\_\_\_\_\_\_\_

Kontaktinformācija

Gunta Andersone 29102587